หุ้น,น้ำมัน,ทองคำสหรัฐปิดพุ่งแรง
หุ้นดาวโจนส์ปิดบวก 435.05 จุด ด้านราคาน้ำมันพุ่ง 1.61 ดอลลาร์ ขณะที่ทองคำบวกแรง 22.70 ดอลลาร์
3 มิ.ย. 2565

ดัชนีเฉลี่ยอุตสาหกรรมดาวโจนส์ปิดที่ 33,248.28 จุด เพิ่มขึ้น 435.05 จุด หรือ +1.33%, ดัชนี เอสแอนด์พี 500 ปิดที่ 4,176.82 จุด เพิ่มขึ้น 75.59 จุด หรือ +1.84% และดัชนี แนสแดค ปิดที่ 12,316.90 จุด เพิ่มขึ้น 322.44 จุด หรือ +2.69% การซื้อขายเป็นไปอย่างผันผวนก่อนกระทรวงแรงงานสหรัฐเปิดเผยตัวเลขจ้างงานนอกภาคเกษตรเดือนพ.ค.ในวันศุกร์นี้(3มิ.ย.) โดยนักวิเคราะห์คาดการณ์ว่า ตัวเลขจ้างงานอาจเพิ่มขึ้น 325,000 ตำแหน่งในเดือนพ.ค. และอัตราการว่างงานอาจปรับตัวลงสู่ระดับ 3.5% ซึ่งเป็นระดับต่ำสุดนับตั้งแต่เดือนธ.ค. 2512สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม เพิ่มขึ้น 1.61 ดอลลาร์ ปิดที่ 116.87 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนสิงหาคม เพิ่มขึ้น 1.32 ดอลลาร์ ปิดที่ 117.61 ดอลลาร์ต่อบาร์เรล หลังสหรัฐเปิดเผยสต็อกน้ำมันดิบลดลงมากกว่าคาด โดยสัญญาน้ำมันดิบสหรัฐปรับตัวขึ้น หลังสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบสหรัฐลดลง 5.1 ล้านบาร์เรลในสัปดาห์ที่แล้ว ขณะที่นักวิเคราะห์คาดไว้ว่า อาจลดลง 500,000 บาร์เรลราคาทองคำโคเม็กซ์งวดส่งมอบเดือนสิงหาคม เพิ่มขึ้น 22.70 ดอลลาร์ ปิดที่ 1,871.40 ดอลลาร์ต่อออนซ์